Ma yella nuɣal ɣer usegzawal n Littré ad naf belli :«Ungal d taqṣiḍt i d-snulfan neɣ I dssugnen, taḥkayt n tesrit, anda amaru yettaɛraḍ ad d-yejbed lwelha, s uglam n wafrayen d leɛwayed, aya yettili-d seg tigawin-nni akk xedmen» 10. D aglam ama n umdan ama n uɣersiw, ama d aglam n tfekka neɣ d aglam n ṭṭbiɛa d nutni i as-yettaken i uḍris n teḥkayt-nni ccbaḥa d thuski, ccbaḥa-agi tjebbed-d imeɣri acku anwa amdan ur nettmal ara ɣer wawalen icebḥen wid yekkaten ɣer wul.